**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-727-2/16**

**Podgorica, 29.08.2016.godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi XX UP II 07-30-727-1/16 od 26.05.2016.godine, izjavljene zbog povrede pravila postupka-nedonošenja rješenja Crnagoraputa AD, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 234 stav 3 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 28.06.2016. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Zbog povrede pravila postupka-nedonošenja rješenja Crnagoraputa AD, podnosilac zahtjeva za pristup informaciji je uložio žalbu. Žalilac u žalbi navodi da se obratio se privrednom društvu, poštom, na zvaničnu adresu društva registrovanu kod Centralnog registra Privrednog suda u Podgorici 18.4.2016.godine sa zahtevom za slobodan pristup informaciji, i zatražio izveštaj o postavljanju saobraćajnih znakova na lokaciji Sveti Stefan. U žalbi se navodi da je predmetni izvještaj potreban radi vođenja postupka kod Prekršajnog suda u Budvi. Žalilac navodi da je uputio urgenciju dana 5.5.2016.godine u kojoj je ponovio svoj zahtjev jer u zakonom propisanom roku nije dobio odgovor. Administracija društva ni nakon urgencije nije ništa odgovorila te se stoga u skladu sa Zakonom obraća Agenciji kako bi zaštitio svoja prava te navodi i da je zahtjevom tražio ižvještaj o postavljanju (posljednjem) znakova ograničenje brzine „40" na lokaciji Sveti Stefan i to konkretno preko puta hotela „Adrović", na kraju parkinga na stubu koji nosi i znak krivina u desno, kao i na lokaciji oko 300m ka Petrovcu gde je ukopan novi stub i postavljen znak ograničenja brzine kao i znak za „opasnost na putu". Žalilac navodi da je problem to što prvostepeni organ odbija da dostavi informaciju iako je nesporno da je zahtjev razumio i da je prepoznao da u svom posjedu ima tražene dokumente.

Nakon razmatranja spisa predmeta i žalbenih navoda Savjet Agencije nalazi da se žalba odbija kao neosnovana.

Član 9 stva 1 tačka 1 Zakona o slobodnom pristupu informacijama propisuje da je organ vlasti državni organ (zakonodavni, izvršni, sudski, upravni), organ lokalne samouprave, organ lokalne uprave, ustanova, privredno društvo i drugo pravno lice čiji je osnivač, suosnivač ili većinski vlasnik država ili lokalna samouprava, pravno lice čiji se rad većim dijelom finansira iz javnih prihoda, kao i fizičko lice, preduzetnik ili pravno lice koje vrši javno ovlašćenje ili upravlja javnim fondom.

Agencija za zaštitu ličnih podataka i slobodan pristup informacijama dana 03.06.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-3201-1/16 od 03.06.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama.

Savjet Agencije je u konkretnom predmetu uvidom na sajt Centralne Depozitarne Agencije ad Podgorica http://www.cda.me/ME/Stranice/Naslovna.aspx utvrdio da Crnagoraput AD nije obveznik Zakona o slobodnom pristupu informacijama u smislu člana 9 stva 1 tačka 1 Zakona o slobodnom pristupu informacijama iz razloga što predmetno akcionarsko društvo u svom vlasničkom udjelu nema državnog kapitala, već su vlasnici akcija:, Strabag AG 95.31703374 %, Igor Djurović 0.09971264%, Podravska banka AD 0.09092860 %, Comos LTD 0.08754383 %, HB - Zbirni Kastodi račun 1, 0.08061068%, Blažo Perović 0.05624239 %, CK- Zbirni kastodi račun 5 0.05357343%, Marino Kotoraš 0.05150780 %, Vukan Bubanja 0.05112944 %,Kent Breon Utsey 0.05061815 % iz kog razloga je žalba odbijena kao neosnovana.

Sa iznijetih razloga, shodno članu 38 Zakona o slobodnom pristupu informacijama i člana 234 stav 3 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**